

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:443/2017** **ΑΔΑ: ΩΘΡ9ΩΨΑ-7ΞΧ**

**ΘΕΜΑ:** «Παραχώρηση χώρου στο Μύτικα για τη στέγαση του Συλλόγου Γυναικών Άρτας

"ΘΕΑ ΔΗΜΗΤΡΑ"»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 7ο έκτακτο θέμα της ημερήσιας διάταξης «Παραχώρηση χώρου στο Μύτικα για τη στέγαση του Συλλόγου Γυναικών Άρτας "ΘΕΑ ΔΗΜΗΤΡΑ"» έθεσε υπόψη την από 4-8-2017 αίτηση του εν λόγω Συλλόγου με την οποία ζητά α) να παραχωρηθεί στο Σύλλογο αίθουσα του νηπιαγωγείου Μύτικα β) την αίθουσα του δημοτικού σχολείου και την αίθουσα που χρησιμοποιείται ως πνευματικό κέντρο, όταν τις χρειάζονται για εκδηλώσεις και γ) το κλειδί από τις τουαλέτες.

Με την αριθμ. 5/2017 απόφασή του το Συμβούλιο της Τοπικής Κοινότητας Ανέζας εισηγείται : Να στεγαστεί ο Σύλλογος Γυναικών Άρτας «ΘΕΑ ΔΗΜΗΤΡΑ» στην αίθουσα του νηπιαγωγείου Μύτικα, την παραχώρηση της αίθουσας του δημοτικού σχολείου και της αίθουσας που χρησιμοποιείται ως πνευματικό κέντρο όταν θα διοργανώνει εκδηλώσεις και τέλος να δοθεί στο Σύλλογο κλειδί από τις τουαλέτες.

Κατόπιν έδωσε το λόγο στον Γενικό Γραμματέα του Δήμου κ. Ηλία Σερβετά, για περισσότερες διευκρινήσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.3852/2010 και την εισήγηση   
  
 **ΑΠΟΦΑΣΙΖΕI ΟΜΟΦΩΝΑ**

Α. Την παραχώρηση δωρεάν χρήσης της αίθουσας του νηπιαγωγείου Μύτικα στον Σύλλογο Γυναικών Άρτας «ΘΕΑ ΔΗΜΗΤΡΑ» καθώς την παραχώρηση χρήσης της αίθουσας του δημοτικού σχολείου και της αίθουσας που χρησιμοποιείται ως πνευματικό κέντρο όταν θα διοργανώνει εκδηλώσεις και τέλος να δοθεί στο Σύλλογο κλειδί από τις τουαλέτες.

Β. Σκοπός της παραχώρησης είναι η στέγαση του εν λόγω Συλλόγου του οποίου η δραστηριότητα  προάγει τον πολιτισμό.

Γ. Εξουσιοδοτείται ο Δήμαρχος Αρταίων να συνάψει συμφωνητικό χρησιδανείου, με τον όρο ότι θα μπορεί να λυθεί  χωρίς άλλη διατύπωση, αρκούσης της απλής έγγραφης ειδοποίησης του Δήμου, στην περίπτωση που ζητηθεί για οποιονδήποτε άλλο λόγο.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 443/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*