

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:448/2017** **ΑΔΑ: ΩΔΦ7ΩΨΑ-Β3Χ**

**ΘΕΜΑ:** « Στήριξη επί αιτήματος του Δήμου Αρταίων σχετικά με πληροφοριακές πινακίδες

κατά μήκος της ΙΟΝΙΑΣ ΟΔΟΥ»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο τακτικό θέμα της ημερήσιας διάταξης « Στήριξη επί αιτήματος του Δήμου Αρταίων σχετικά με πληροφοριακές πινακίδες κατά μήκος της ΙΟΝΙΑΣ ΟΔΟΥ» έδωσε το λόγο στον Δήμαρχο Αρταίων κ. Χρήστο Τσιρογιάννη ο οποίος παίρνοντας το λόγο ανέφερε τα εξής:

Έχοντας υπόψη:

1. Το με αρ. πρωτ. 37434/15-11-2016 έγγραφό μας στην Ε.Υ.Δ.Ε./Ε.Π. Κ.&Δ.Ε. του Υπουργείου Υποδομών, αιτηθήκαμε τη μετονομασία του ΣΕΑ περί την ΧΘ 148+600 από «ΣΕΑ Φιλιππιάδας» σε «ΣΕΑ Καμπής», καθώς βρίσκεται στην Τ.Κ. Καμπής στα διοικητικά όρια του Δήμου Αρταίων του Νομού Άρτας και όχι στη Φιλιππιάδα του Δήμου Ζηρού Νομού Πρεβέζης.

2. Το με αριθμ. πρωτ. 13733/5-5-2017 έγγραφό μας με θέμα «Μη αναγραφή της λέξης «Άρτα» στις πληροφοριακές πινακίδες κατά μήκος της ΙΟΝΙΑΣ ΟΔΟΥ και διόρθωση της πινακίδας από ΣΕΑ Φιλιππιάδας σε ΣΕΑ Καμπής»προς το Υπουργείο Υποδομών και τη ΝΕΑ ΟΔΟΣ ΑΕ, αναφέραμε ότι εντοπίστηκε ότι από Αθήνα προς Άρτα δεν υπάρχει ΠΟΥΘΕΝΑ ενημερωτική πινακίδα «ΑΡΤΑ» εκτός από θέση που βρίσκεται η έξοδος της ΙΟΝΙΑΣ προς την Άρτα. Ο Δήμος Αρταίων και συγκεκριμένα το Τμήμα Τουρισμού της Διεύθυνσης Προγραμματισμού Οργάνωσης & ΤΠΕ, δαπανά μεγάλα ποσά τα τελευταία χρόνια για την τουριστική προβολή της περιοχής μας καθώς αποτελεί μοναδικό τόπο με πολλά μνημεία και φυσικές ομορφιές. Ο τουρισμός που μπορεί να αναπτυχθεί σε μεγάλο βαθμό στην περιοχή μας, αποτελεί τον κύριο πόλο ανάπτυξης για εισροή ξένου χρήματος. Αποτελεί σοβαρή παράλειψη η μη σηματοδότηση επί της ΙΟΝΙΑΣ για το πού βρίσκεται η Άρτα η δεύτερη μεγαλύτερη πόλη της Ηπείρουκαιμε τον τρόπο αυτό ακυρώνονται και οι προσπάθειές μας για ανάδειξη του Τουρισμού και υπονομεύεται για ανάπτυξη της Άρτας. Συγκεκριμένα οι μετακινούμενοι στην ΙΟΝΙΑ Οδό εξερχόμενοι από τη ΓΕΦΥΡΑ στο Αντίρριο, δεν γνωρίζουν ότι υπάρχει η πόλη Άρτα και ακόμα και αν πορεύονται σε αυτή με σκοπό τον τουρισμό η μεγάλη απουσία της σήμανσης της στην οδό, σίγουρα θα τους αποθαρρύνει και θα τους οδηγεί στο να επιλέξουν κάποιο άλλο προορισμό που αναφέρεται σε όλες τις ενημερωτικές πινακίδες.

Αιτηθήκαμε σε συνέχεια του ανωτέρω σκεπτικού την άμεση διόρθωση των πινακίδων και συμπερίληψη της σήμανσης της ΑΡΤΑΣ σε όλη την ΙΟΝΙΑ οδό **από και προς τη γέφυρα Αντιρρίου.**

Επίσης αιτηθήκαμε, ξανά τη μετονομασία του «ΣΕΑ Φιλιππιάδας» σε «ΣΕΑ Καμπής» εξηγώντας ότι βρίσκεται **εντός** του οικισμού Καμπής και όχι πλησίον του οικισμού Φιλιππιάδας που ανήκει σε άλλο Δήμο και υπάρχουν έντονες αντιδράσεις και από τους δημότες που βρίσκονται στην Καμπή και διέρχονται από το ΣΕΑ που είναι στον οικισμό τους και αυτό έχει όνομα άλλου οικισμού. Αναφέραμε επίσης ότι το εν λόγω αίτημα συμπεριλαμβανόταν στα αιτήματα για αντισταθμιστικά οφέλη για το Δήμο Αρταίων και για το οποίο η εταιρεία ΝΕΑ ΟΔΟΣ Α.Ε. είχε αποστείλει σχετικό έγγραφο (αρ. IC.Z.CC.41901/16-12-2016) στην ΕΥΔΕ σχετικά με το ότι θα πρέπει η ονομασία να αλλάξει στην Ε.Σ.Υ.

3. Το με αρ. πρωτ. Α/1/21/11/27/13741/3-5-2017 έγγραφο της Ε.Υ.Δ.Ε./Ε.Π. Κ.&Δ.Ε. (το οποίο παραλάβαμε στις 11-5-2017 με αρ. πρωτ. 16164) του Υπουργείου Υποδομών απάντηση στο ανωτέρω (1) σχετικό και μας ανέφεραν α) ότι πιθανή τροποποίηση της ονομασίας από απαιτεί τροποποίηση της Σύμβασης Παραχώρησης, η οποία έχει κυρωθεί με νόμο καθιστώντας το με τον τρόπο αυτό ανέφικτο να αλλαχθεί και β) ότι το ΣΕΑ (Σταθμός Εξυπηρέτησης Αυτοκινητιστών) που βρίσκεται μέσα στον οικισμό Καμπή του Δήμου Αρταίων του Νομού Άρτας θα ονομάζεται «ΣΕΑ Φιλιππιάδας» (Φιλιππιάδα Δήμου Ζηρού Νομού Πρεβέζης) καθώς *« η ονομασία αφορά το πλησιέστερο αστικό κέντρο».*

4. Τη αριθμ. 5/2017 Απόφαση του Τοπικού Συμβουλίου Ροδαυγής, με την οποία αιτήθηκε την τοποθέτηση πινακίδων στις εξόδους Τσαγκαρόπουλου και ημικόμβου Αμμοτόπου.

5. Το αρ. πρωτ. 28587/24-7-2017 έγγραφό μας με θέμα **«Αίτημα του Δήμου Αρταίων σχετικά με τις πληροφοριακές πινακίδες κατά μήκος της ΙΟΝΙΑΣ ΟΔΟΥ»** στο οποίο αιτηθήκαμε συνολικά τα παρακάτω:

Α) Την αναγραφή της λέξης «ΑΡΤΑ» σε όλη την ΙΟΝΙΑ οδό **από και προς τη γέφυρα Αντιρρίου.**

Β) Την τοποθέτηση πινακίδων στις εξόδους Τσαγκαρόπουλου και ημικόμβου Αμμοτόπου με προορισμούς Τζουμέρκα και Ροδαυγή που αποτελεί σημαντικό ορεινό τουριστικό προορισμό της Άρτας σε συνέχεια του (4) σχετικού εγγράφου.

Γ) Σε συνέχεια του (3) σχετικού εγγράφου στο οποίο μας ανέφεραν ότι το ΣΕΑ που βρίσκεται μέσα στον οικισμό Καμπή του Δήμου Αρταίων του Νομού Άρτας θα ονομάζεται «ΣΕΑ Φιλιππιάδας» (Φιλιππιάδα Δήμου Ζηρού Νομού Πρεβέζης) καθώς *« η ονομασία αφορά το πλησιέστερο αστικό κέντρο»* επισημάναμε ότι η Φιλιππιάδα δεν αποτελεί αστικό κέντρο (που ορίζεται ως ο οικισμός που έχει πάνω από 10.000 κατοίκους) καθώς ο πληθυσμός της ανέρχεται στους 4.619 κατοίκους. Ωστόσο αναγνωρίζοντας ότι λόγω ύπαρξης προγραμματικών συμβάσεων που είναι δύσκολο να τροποποιηθούν σύμφωνα με το (3) σχετικό, προτείναμε το ΣΕΑ να μετονομαστεί σε «ΣΕΑ Φιλιππιάδας Καμπής».

Δ) Λόγω του ότι ο Δήμος Αρταίων διαθέτει πληθώρα αρχαίων και Βυζαντινών μνημείων αιτηθήκαμε στις πληροφοριακές πινακίδες προς Άρτα να συμπεριληφθούν οι επιγραφές προς «Ι.Ν. Παρηγορήτισσας Άρτας» που αποτελεί μεγαλεπήβολο κτίσμα των Βυζαντινών χρόνων και λόγω της σπουδαιότητας του λειτουργεί ως Μουσείο, «Αρχαιολογικό Μουσείο Άρτας» και «Ιστορικό Γεφύρι Άρτας».

6. Το αρ. πρωτ. 14089/18-7-2017 έγγραφο με θέμα «Μη αναγραφή της λέξης «Άρτα» στις πληροφοριακές πινακίδες κατά μήκος της ΙΟΝΙΑΣ ΟΔΟΥ και διόρθωση της πινακίδας από ΣΕΑ Φιλιππιάδας σε ΣΕΑ Καμπής» της Γενικής Γραμματείας Υποδομών του Υπουργείου Υποδομών σε απάντηση του (2) σχετικού μας εγγράφου, το οποίο παραλάβαμε στις 25-7-2017 με αρ. πρωτ. 28755/25-7-2017 του Δήμου Αρταίων με το οποίο μας αναφερόταν ότι α) σχετικά με τις πληροφοριακές πινακίδες «ΑΡΤΑ» εκπονείται σχετική μελέτη και β) ότι συμφωνούν με το (3) σχετικό.

Εισηγούμαστε το Δημοτικό Συμβούλιο του Δήμου Αρταίων να στηρίξει τα παρακάτω αιτήματα, ώστε να διεκδικηθούν πιο σθεναρά από το Υπουργείο Υποδομών:

- Την αναγραφή της λέξης «ΑΡΤΑ» σε όλο το μήκος της ΙΟΝΙΑΣ οδού από και προς τη γέφυρα Αντιρρίου καθώς αποτελεί καθοριστικής σημασίας για την ανάπτυξη της Άρτας και την άρση της απομόνωσης της.

-Την τοποθέτηση πινακίδων στις εξόδους Τσαγκαρόπουλου και ημικόμβου Αμμοτόπου με προορισμούς Τζουμέρκα και Ροδαυγή που αποτελεί σημαντικό ορεινό τουριστικό προορισμό της Άρτας.

- Την μετονομασία του «ΣΕΑ Φιλιππιάδας» σε «ΣΕΑ Καμπής» ή σε «ΣΕΑ Φιλιππιάδας – Καμπής»

- Την τοποθέτηση πληροφοριακών πινακίδων επί της ΙΟΝΙΑΣ ΟΔΟΥ με τον «Ι.Ν. Παρηγορήτισσας Άρτας», το «Αρχαιολογικό Μουσείο Άρτας» το «Ιστορικό Γεφύρι Άρτας», άλλα μνημεία της περιοχής μας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Στηρίζει τα παρακάτω αιτήματα, ώστε να διεκδικηθούν πιο σθεναρά από το Υπουργείο Υποδομών:

- Την αναγραφή της λέξης «ΑΡΤΑ» σε όλο το μήκος της ΙΟΝΙΑΣ οδού από και προς τη γέφυρα Αντιρρίου καθώς αποτελεί καθοριστικής σημασίας για την ανάπτυξη της Άρτας και την άρση της απομόνωσης της.

-Την τοποθέτηση πινακίδων στις εξόδους Τσαγκαρόπουλου και ημικόμβου Αμμοτόπου με προορισμούς Τζουμέρκα και Ροδαυγή που αποτελεί σημαντικό ορεινό τουριστικό προορισμό της Άρτας.

- Την μετονομασία του «ΣΕΑ Φιλιππιάδας» σε «ΣΕΑ Καμπής» ή σε «ΣΕΑ Φιλιππιάδας – Καμπής»

- Την τοποθέτηση πληροφοριακών πινακίδων επί της ΙΟΝΙΑΣ ΟΔΟΥ με τον «Ι.Ν. Παρηγορήτισσας Άρτας», το «Αρχαιολογικό Μουσείο Άρτας» το «Ιστορικό Γεφύρι Άρτας», άλλα μνημεία της περιοχής μας.

Εξουσιοδοτεί τον κ. Δήμαρχο για κάθε παραπέρα ενέργεια.

**Η απόφαση αυτή έλαβε αριθ. 448/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*