

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:457/2017** **ΑΔΑ: ΩΧΕ8ΩΨΑ-Ζ9Ν**

**ΘΕΜΑ:** «Ανάκληση της αριθμ.331/2015 Απόφασης Δημοτικού Συμβουλίου»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 14ο τακτικό θέμα της ημερήσιας διάταξης « Ανάκληση της αριθμ.331/2015 Απόφασης Δημοτικού Συμβουλίου» έδωσε το λόγο στον αρμόδιο αντιδήμαρχο κ. Χριστόφορο Σιαφάκα ο οποίος παίρνοντας το λόγο ανέφερε τα εξής:

Λαμβάνοντας υπόψη:

* τον Ν.3463/06 *«Κύρωση του Κώδικα Δήμων και Κοινοτήτων» (ΦΕΚ114 Α’/08.06.2006)*αρ.79 παρ.2 βάση του οποίου η Δημοτική Αρχή θα προβεί στη σύνταξη των όρων λειτουργίας των δημοτικών κοιμητηρίων εντός της χωρικής αρμοδιότητας του,
* το αριθμ.43797/15-12-2015 έγγραφο του Υπουργείου εσωτερικών (Δ/νση οικονομικών τ.α.) «*Είσπραξη, διαχείριση και διάθεση εσόδων μη ενοριακών ναών και κοιμητηρίων»,*
* το Ν.547/1977 (ΦΕΚ56Α’ 23-02-1977) *«περί διοικήσεως και διαχειρίσεως των μη ενοριακών Ναών των κοιμητηρίων»,* σύμφωνα με το άρθρο 1 του οποίου […η διοίκηση και η διαχείριση των μη ενοριακών ναών των κοιμητηρίων και της περιουσίας τους (εκτός αυτών που υπάγονται σε φιλανθρωπικά ιδρύματα) όταν αυτοί βρίσκονται εντός της χωρικής αρμοδιότητας των δήμων με πληθυσμό άνω των 50.000 κατοίκων με βάση την ισχύουσα απογραφή, καθώς και των δήμων που είναι έδρες νομών… ασκείται σύμφωνα με τις διατάξεις για τη διοίκηση και διαχείριση της δημοτικής περιουσίας] και το άρθρο 4 όπου […οι περί της κοσμητείας του ναού διατάξεις δεν εφαρμόζονται στους μη ενοριακούς ναούς των κοιμητηρίων των οποίων η διοίκηση και διαχείριση ανήκει στους δήμους…], και
* την αριθμ.331/2015 απόφαση του Δημοτικού Συμβουλίου έγινε παραχώρηση κατά χρήση του Ι.Ν. Αγίων Αποστόλων που βρίσκεται στο χώρο του παλαιού δημοτικού κοιμητηρίου, στον Ι.Ν. Αγ. Γεωργίου.

Εισηγούμαστε την ανάκληση της αριθμ.331/2015 Α.Δ.Σ. περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοίκησή του από την κοσμητεία.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη την ανάκληση της αριθμ.331/2015 Α.Δ.Σ. περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοίκησή του από την κοσμητεία.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 457/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*