

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:453/2017** **ΑΔΑ: 7ΥΟ8ΩΨΑ-53Χ**

**ΘΕΜΑ:** «Τακτική επιχορήγηση του Δήμου Αρταίων προς το ΚΕΝΤΡΟ ΚΟΙΝΩΝΙΚΗΣ

ΜΕΡΙΜΝΑΣ - ΠΑΙΔΕΙΑΣ - ΑΘΛΗΤΙΣΜΟΥ – ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ

Ν.Π.Δ.Δ»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 10ο τακτικό θέμα της ημερήσιας διάταξης « Τακτική επιχορήγηση του Δήμου Αρταίων προς το ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ - ΠΑΙΔΕΙΑΣ - ΑΘΛΗΤΙΣΜΟΥ – ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ Ν.Π.Δ.Δ» έδωσε το λόγο στον αρμόδιο αντιδήμαρχο κ. Χριστόφορο Σιαφάκα ο οποίος παίρνοντας το λόγο ανέφερε τα εξής:

1. Σύμφωνα με το ΦΕΚ Σύστασης του Κ.Κ.Μ.Π.Α.Π. Δήμου Αρταίων Ν.Π.Δ.Δ. 634 /19 - 04 – 2011 στην παράγραφο ΠΟΡΟΙ ΤΟΥ Ν.Π.Δ.Δ. α εδάφιο αναφέρεται η ετήσια τακτική επιχορήγηση του κράτους , η ετήσια τακτική επιχορήγηση του Δήμου και η τυχόν έκτακτη επιχορήγηση το ύψος της οποίας διαμορφώνεται ανάλογα με τις εκάστοτε ανάγκες που οδηγούν στην καταβολή της έκτακτης επιχορήγησης .
2. Μερικά πρώην Ν.Π.Δ.Δ. του Δήμου του συγχωνεύτηκαν στο νέο Ν.Π.Δ.Δ. όπως ΚΑΠΗ – ΩΔΕΙΟ – ΠΙΝΑΚΟΘΗΚΗ – ΠΟΛΙΤΙΣΤΙΚΟΣ ΟΡΓΑΝΙΣΜΟΣ σύμφωνα με τα ΦΕΚ Σύστασης τους επιχορηγούνταν μόνο με τακτικές επιχορηγήσεις από το Δήμο Αρταίων και για το έτος 2010 το τελευταίο πριν την συγχώνευση επιχορηγήθηκαν το ΚΑΠΗ με 220.000,00 ευρώ το ΩΔΕΙΟ με 210.000,00 ευρώ και ο ΠΟΛΙΤΙΣΤΙΚΟΣ ΟΡΓΑΝΙΣΜΟΣ με 45.000,00 ευρώ.
3. Επειδή η τακτική επιχορήγηση του Ν.Π.Δ.Δ. μέσω (ΚΑΠ) έχει μειωθεί το 2012 και 2013 ανά έτος σε σύγκριση με το έτος 2011 πάνω από 40%.
4. Επειδή τα ταμιακά διαθέσιμα του Κ.Κ.Μ.Π.Α.Π. δεν επαρκούν για την κάλυψη της μηνιαίας μισθοδοσίας των τακτικών υπαλλήλων του, την κάλυψη λειτουργικών αναγκών του όπως, μισθώματα κτιρίων, καυσίμων, προμήθειες, υπηρεσίες κ.λ.π. .
5. Έχουμε εγγράψει στο σκέλος των Δαπανών του προϋπολογισμού έτους 2017 στον κωδικό 00-6715.001 επιχορήγηση προς το Κ.Κ.Μ.Π.Α.Π. ποσό 550.000,00 ευρώ.

**ΕΙΣΗΓΟΥΜΑΣΤΕ**

Να επιχορηγηθεί το Ν.Π.Δ.Δ. Κ.Κ.Μ.Π.Α.Π. ΔΗΜΟΥ ΑΡΤΑΙΩΝ με καταβολή της Δεύτερης δόσης 200.000,00 ευρώ.

Εισηγούμαστε την έγκριση πραγματοποίησης δαπάνης και την έγκριση διάθεσης πίστωσης 200.000,00 € σε βάρος του ΚΑ 00-6715.001 με τίτλο ‘Επιχορήγηση ΝΠΔΔ Κέντρο Κοινωνικής Μέριμνας-Παιδείας-Αθλητισμού-Πολιτισμού Δήμου Αρταίων’ για την απόδοση την ανωτέρω επιχορήγησης

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την επιχορήγηση του Ν.Π.Δ.Δ. Κ.Κ.Μ.Π.Α.Π. ΔΗΜΟΥ ΑΡΤΑΙΩΝ με καταβολή της Δεύτερης δόσης 200.000,00 ευρώ

Β.- Την έγκριση πραγματοποίησης δαπάνης και την έγκριση διάθεσης πίστωσης 200.000,00 € σε βάρος του ΚΑ 00-6715.001 με τίτλο ‘Επιχορήγηση ΝΠΔΔ Κέντρο Κοινωνικής Μέριμνας-Παιδείας-Αθλητισμού-Πολιτισμού Δήμου Αρταίων’ για την απόδοση την ανωτέρω επιχορήγησης.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 453/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*