

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:437/2017** **ΑΔΑ: ΨΒ3ΛΩΨΑ-Θ6Ξ**

**ΘΕΜΑ:** «Επιτάχυνση των διαδικασιών ολοκλήρωσης διαδικασίας ανάθεσης εκπόνησης

της μελέτης, για την «Αντιπλημμυρική προστασία της πόλης της Άρτας και της

ευρύτερης περιοχής του ποταμού Αράχθου»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Η κα Ντέμσια αποχώρησε μετά την συζήτηση του 1ου έκτακτου θέματος ενώ οι κ.κ. Τράμπας και Λιλής μετά την συζήτηση του 5ου έκτακτου θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 1ο έκτακτο θέμα της ημερήσιας διάταξης «Επιτάχυνση των διαδικασιών ολοκλήρωσης διαδικασίας ανάθεσης εκπόνησης της μελέτης, για την «Αντιπλημμυρική προστασία της πόλης της Άρτας και της ευρύτερης περιοχής του ποταμού Αράχθου» έδωσε το λόγο στον Δήμαρχο Αρταίων κ. Χρήστο Τσιρογιάννη ο οποίος παίρνοντας το λόγο  έθεσε υπόψη του Συμβουλίου τα εξής:

Στα πλαίσια Εξειδίκευσης του ΕΠ «Υποδομές Μεταφορών, Περιβάλλον & Αειφόρος Ανάπτυξη» 2014-2020 περιλαμβάνεται το ποσό των 15.000.000,00 € για την Αντιπλημμυρική Προστασία της Άρτας, ποσό το οποίο στην επικείμενη αναμόρφωση κινδυνεύει να χαθεί εάν άμεσα δεν ολοκληρωθεί η διαδικασία ανάθεσης και η εκπόνηση της μελέτης, όπως μας αναφέρθηκε σε πρόσφατη συνάντηση του είχαμε με την Ειδική Γραμματέα Διαχείρισης Τομεακών ΕΠ του ΕΤΠΑ και ΤΣ κα Φωτονιάτα. Επίσης αναφέρουμε ότι στο ίδιο ΕΠ υπάρχει πρόβλεψη κα για χρηματοδότηση μελετών ωρίμανσης έργων για την αντιπλημμυρική προστασία της Αρτας.

Ζητάμε την όσο το δυνατό γρηγορότερη ολοκλήρωση των διαδικασιών ανάθεσης και ολοκλήρωσης των μελετών, ώστε τα χρήματα που είναι εγγεγραμμένα στα νέο ΕΣΠΑ να αξιοποιηθούν στα πλαίσια αυτού και στην διατήρηση του ποσού των 15.000.000,00 € που έχει δεσμευτεί για την αντιπλημμυρική προστασία της Αρτας στο ΕΠ «Υποδομές Μεταφορών, Περιβάλλον & Αειφόρος Ανάπτυξη» 2014-2020, αλλά και το υπόλοιπο των ποσών 20.600.000,00 € αρμοδιότητας του Υπουργείου Αγροτικής Ανάπτυξης και 47.400.000,00 με αρμόδιο το Υπουργείο Μεταφορών Υποδομών κα Δικτύων, καθώς στη συνέχεια θα είναι εξαιρετικά δύσκολο αυτοί οι πόροι να εξασφαλιστούν ξανά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- «Επιτάχυνση των διαδικασιών ολοκλήρωσης διαδικασίας ανάθεσης εκπόνησης της μελέτης, για την «Αντιπλημμυρική προστασία της πόλης της Άρτας και της ευρύτερης περιοχής του ποταμού Αράχθου» και στην διατήρηση του ποσού των 15.000.000,00 € που έχει δεσμευτεί για την αντιπλημμυρική προστασία της Αρτας στο ΕΠ «Υποδομές Μεταφορών, Περιβάλλον & Αειφόρος Ανάπτυξη» 2014-2020, αλλά και το υπόλοιπο των ποσών 20.600.000,00 € αρμοδιότητας του Υπουργείου Αγροτικής Ανάπτυξης και 47.400.000,00 με αρμόδιο το Υπουργείο Μεταφορών Υποδομών κα Δικτύων

Β.- Εξουσιοδοτεί τον Δήμαρχο Αρταίων κ. Χρήστο Τσιρογιάννη για κάθε παραπέρα ενέργεια.

**Η απόφαση αυτή έλαβε αριθ. 437/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*