

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:449/2017** **ΑΔΑ: 674ΑΩΨΑ-Ψ6Ρ**

**ΘΕΜΑ:** «Αίτημα του Δήμου Αρταίων για κατασκευή Πλήρους Κόμβου στην Ιόνια Οδό στο

ύψος του Αμμοτόπου Άρτας»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 6ο τακτικό θέμα της ημερήσιας διάταξης « Αίτημα του Δήμου Αρταίων για κατασκευή Πλήρους Κόμβου στην Ιόνια Οδό στο ύψος του Αμμοτόπου Άρτας» έδωσε το λόγο στον Δήμαρχο Αρταίων κ. Χρήστο Τσιρογιάννη ο οποίος παίρνοντας το λόγο ανέφερε τα εξής:

Σε συνέχεια του με αριθμ. 20841/10-12-2014 εγγράφου του Δήμου Αρταίων με το οποίο διαβιβάσαμε την αριθμ. 437/2014 Απόφαση Δημοτικού Συμβουλίου στο Υπουργείο Υποδομών, αιτηθήκαμε την τροποποίηση του ημικόμβου Αμμοτόπου σε μετατροπή του σε Πλήρη Κόμβο. Ωστόσο μέχρι σήμερα καμία ενέργεια δεν έχει γίνει προς την κατεύθυνση αυτή.

Εισηγούμαστε το Δημοτικό Συμβούλιο του Δήμου Αρταίων, να στηρίξει εκ νέου το αίτημα για Κατασκευή Πλήρους Κόμβου στο σημείο Χ.Θ. 154+229,48 της Ιόνιας Οδού στο ύψος του Αμμοτόπου, ώστε τα οχήματα που θα διέρχονται και από τις δύο κατευθύνσεις της Ιονίας οδού να έχουν πρόσβαση στους οικισμούς του Δήμου μας και ολόκληρου του ορεινού όγκου του Νομού και να υπάρχει η δυνατότητα εισόδου στην Ιονία Οδό και στις δύο κατευθύνσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Στηρίζει το εκ νέου αίτημα για Κατασκευή Πλήρους Κόμβου στο σημείο Χ.Θ. 154+229,48 της Ιόνιας Οδού στο ύψος του Αμμοτόπου, ώστε τα οχήματα που θα διέρχονται και από τις δύο κατευθύνσεις της Ιονίας οδού να έχουν πρόσβαση στους οικισμούς του Δήμου μας και ολόκληρου του ορεινού όγκου του Νομού και να υπάρχει η δυνατότητα εισόδου στην Ιονία Οδό και στις δύο κατευθύνσεις.

Εξουσιοδοτεί τον κ. Δήμαρχο για κάθε παραπέρα ενέργεια.

**Η απόφαση αυτή έλαβε αριθ. 449/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*