

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:474/2017** ΑΔΑ: 7ΜΚΨΩΨΑ-ΞΝΗ

**ΘΕΜΑ:** «Συμπαράσταση του Δήμου Αρταίων στο αίτημα του Δήμου της Μήλου για τον

επαναπατρισμό του Αγάλματος της Αφροδίτης της Μήλου»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 31ο τακτικό θέμα της ημερήσιας διάταξης « Συμπαράσταση του Δήμου Αρταίων στο αίτημα του Δήμου της Μήλου για τον επαναπατρισμό του Αγάλματος της Αφροδίτης της Μήλου» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο

έθεσε υπόψη του Συμβουλίου:

Α. Το με αριθ. πρωτ. 2162/22-6-2017 έγγραφο της Κεντρικής Ένωσης Δήμων Ελλάδος (ΚΕΔΕ) με το οποίο μας γνωρίζει ότι με την αριθ. 356/2017 ομόφωνη απόφαση του Διοικητικού Συμβουλίου της, Συμπαρίσταται και ενισχύει την προσπάθεια του Δήμου Μήλου, για την συγκέντρωση ενός εκατομμυρίου υπογραφών, με στόχο τον επαναπατρισμό του Αγάλματος της Αφροδίτης της Μήλου. Η ΚΕΔΕ αρωγός στην προσπάθεια του Δήμου Μήλου, θα συγκεντρώσει τις αποφάσεις των Δημοτικών Συμβουλίων όλων των Δήμων της Χώρας και θα τις καταθέσει σε ειδική εκδήλωση στις αρμόδιες Ευρωπαϊκές αρχές, μαζί με το σύνολο των υπογραφών, που θα έχουν συγκεντρωθεί από τους υποστηρικτές της προσπάθειας αυτής .

Β. Το με αριθ. πρωτ. 3209/12-5-2017 Αίτημα του Δήμου Μήλου το οποίο αναφέρει μεταξύ άλλων τα παρακάτω: Πιστεύοντας ακράδαντα ότι τα Αρχαία μας έχουν Πατρίδα, ανήκουν στον τόπο από τον οποίο προέρχονται και αποτελούν εμβληματικά δημιουργήματα του Πολιτισμού μας, και έχοντας πλέον στοιχεία που τεκμηριώνουν της βίαιη αρπαγή του περίφημου αγάλματος της αφροδίτης της Μήλου το 1820 από το νησί μας, όταν όλη η Ελλάδα βρισκόταν από τουρκικό ζυγό, η Δημοτικής Αρχή της Μήλου

ΞΕΚΙΝΗΣΕ ΤΗΝ ΔΥΝΑΜΙΚΗ ΔΙΕΚΔΙΚΗΣΗ ΓΙΑ ΤΟΝ ΕΠΑΝΑΠΑΤΡΙΣΜΟ ΤΟΥ ΑΓΑΛΜΑΤΟΣ

 ΤΗΣ ΑΦΡΟΔΙΤΗΣ ΤΗΣ ΜΗΛΟΥ

ΖΗΤΑΜΕ

Την αμέριστη Συμπαράσταση και υποστήριξη όλων των θεσμικών Φορέων εντός & Εκτός Ελλάδας στην διεκδίκηση του Δήμου Μήλου για τον επαναπατρισμό της «Ξενιτεμένης Θεάς», ΤΗΣ ΑΦΡΟΔΙΤΗΣ ΤΗΣ ΜΗΛΟΥ , πίσω στον τόπο καταγωγής της .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

1.Υιοθετεί και Συμπαρίσταται στο Δίκαιο Αίτημα του Δήμου Μήλου, και συγκεκριμένα , στην Διεκδίκηση Επαναπατρισμού του Αγάλματος της ΑΦΡΟΔΙΤΗΣ ΤΗΣ ΜΗΛΟΥ , το οποίο αποτελεί το απόλυτο παγκόσμιο σύμβολο της πολιτιστικής μας κληρονομιάς.

2. Να αποστείλει την παρούσα απόφαση στην ΚΕΔΕ η οποία ως αρωγός στην προσπάθεια του Δήμου Μήλου θα συγκεντρώσει τις αποφάσεις των Δημοτικών Συμβουλίων της χώρας και θα τις καταθέσει σε ειδική εκδήλωση στις αρμόδιες Ευρωπαϊκές αρχές.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 474/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*