

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:481/2017** ΑΔΑ: ΩΧΓ7ΩΨΑ-Σ6Ρ

**ΘΕΜΑ:** «Επί αιτήσεως της ΒΛΑΧΑΣ Π.- Σ. ΑΤΕ η οποία αφορά παράταση προθεσμίας

περαίωσης του έργου 'Επεκτάσεις δικτύου δημοτικού φωτισμού"»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 38ο τακτικό θέμα της ημερήσιας διάταξης «Επί αιτήσεως της ΒΛΑΧΑΣ Π.- Σ. ΑΤΕ η οποία αφορά παράταση προθεσμίας περαίωσης του έργου 'Επεκτάσεις δικτύου δημοτικού φωτισμού"» έθεσε υπόψη του Συμβουλίου την  από 23-8-2017 αίτηση της ΒΛΑΧΑΣ Π.- Σ. ΑΤΕ αναδόχου του παραπάνω έργου με την οποία ζητά παράταση περαίωσης του έως στις 30/11/2017.  
Στη συνέχεια διαβάστηκε η εισήγηση της ΤΥΔ στην οποία αναφέρεται:

Στις 17/03/2017 υπογράφηκε σύμβαση για την κατασκευή του έργου «ΕΠΕΚΤΑΣΕΙΣ ΔΙΚΤΥΟΥ ΔΗΜΟΤΙΚΟΥ ΦΩΤΙΣΜΟΥ» μεταξύ του Κ. Δημάρχου και του νόμιμου εκπροσώπου της ΒΛΑΧΑΣ Π. – Σ.ΑΤΕ, Βλάχα Παναγιώτη. Σύμφωνα με αυτή το έργο θα πρέπει να περατωθεί έως στις 13/09/2017.

Έως σήμερα έχουν εκτελεσθεί εργασίες που αντιστοιχούν στο 95% του συνόλου των προς εκτέλεση εργασιών. Οι ανεκτέλεστες εργασίες αφορούν την ολοκλήρωση των συνδέσεων και δοκιμών για τη σωστή λειτουργία του έργου.

Η καθυστέρηση οφείλεται στο ότι η ΔΕΗ δεν έχει προβεί στις απαραίτητες εργασίες για την σύνδεση των πίλαρ των οδό Σκουφά και Κολοκοτρώνη με το δίκτυό της ώστε να μπορούν να πραγματοποιηθούν οι δοκιμές ενώ το φυσικό του αντικείμενο έχει κατασκευασθεί σε ποσοστό 95%.

Κατόπιν των ανωτέρω εισηγούμεθα να δοθεί παράταση έως στις 30/11/2017 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10, Ν.1418/84, Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ  

**ΑΠΟΦΑΣΙΖΕΙ  ΟΜΟΦΩΝΑ**

Α. Αποδέχεται το αίτημα της ΒΛΑΧΑΣ Π.- Σ. ΑΤΕ αναδόχου του έργου: **«**'Επεκτάσεις δικτύου δημοτικού φωτισμού**»** και εγκρίνει την  παράταση της συμβατικής προθεσμίας περαίωσης του ανωτέρω έργου έως 30/11/2017, σύμφωνα με εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 481/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*