

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:469/2017** **ΑΔΑ: ΩΘΞΧΩΨΑ-602**

**ΘΕΜΑ:** «Συμπλήρωση 194/2017 απόφασης Δημοτικού Συμβουλίου»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης « Συμπλήρωση 194/2017 απόφασης Δημοτικού Συμβουλίου» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο ανέφερε τα εξής:

Παρακαλούμε όπως συμπληρωθεί η 194/2017 απόφαση του Δημοτικού Συμβουλίου σύμφωνα με το συνημμένο αίτημα του Κοινωνικού Εξωραϊστικού και Πολιτιστικού Συλλόγου Γυναικών Ψαθοτοπίου.

Συγκεκριμένα στην απόφαση πρέπει να προστεθεί:

«Η έκδοση της άδειας δόμησης για την ανέγερση του Ιερού Ναού Κοιμητηρίου Ψαθοτοπίου θα γίνει στο όνομα του Κοινωνικού Εξωραϊστικού και Πολιτιστικού Συλλόγου Γυναικών Ψαθοτοπίου, ο οποίος θα αναλάβει και την δαπάνη για την έκδοση της άδειας δόμησης καθώς και για την ανέγερση του Ναού».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Συμπληρώνει την αριθμ.194/2017 προηγούμενη αποφασή του προσθέτοντας τα παρακάτω:

«Η έκδοση της άδειας δόμησης για την ανέγερση του Ιερού Ναού Κοιμητηρίου Ψαθοτοπίου θα γίνει στο όνομα του Κοινωνικού Εξωραϊστικού και Πολιτιστικού Συλλόγου Γυναικών Ψαθοτοπίου, ο οποίος θα αναλάβει και την δαπάνη για την έκδοση της άδειας δόμησης καθώς και για την ανέγερση του Ναού».

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 469/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*