

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:478/2017** ΑΔΑ: ΩΤ9ΛΩΨΑ-6ΤΨ

**ΘΕΜΑ:** «Συνδιοργάνωση με το Σύλλογο Νέων Καμπής για την πραγματοποίηση της

εκδήλωσης με τίτλο 1η γιορτή προβατίνας που θα πραγματοποιηθεί στις 1-9-2017»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 35ο τακτικό θέμα της ημερήσιας διάταξης « Συνδιοργάνωση με το Σύλλογο Νέων Καμπής για την πραγματοποίηση της εκδήλωσης με τίτλο 1η γιορτή προβατίνας που θα πραγματοποιηθεί στις 1-9-2017» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο έθεσε υπόψη του Συμβουλίου τα εξής :

Με την υπ’ αριθμ. 31848/24-8-2017 αίτησή του, ο Σύλλογος Νέων Καμπής αιτήθηκε τη συμβολή του Δήμου Αρταίων στη «1η Γιορτή Προβατίνας» που θα πραγματοποιηθεί στις 1 Σεπτεμβρίου 2017, μέσω συνδιοργάνωσης.

Η συγκεκριμένη Γιορτή πραγματοποιείται με αφορμή την πανελλήνια ημέρα κτηνοτροφίας και είναι μια ευκαιρία να αναδειχθούν τα προϊόντα της περιοχής μας ακόμα περισσότερο τα οποία θεωρούνται κορυφαία σε γεύση και ποιότητα λόγω των ιδιαίτερων συνθηκών που επικρατούν. Τονίζεται ότι η διάθεση προβατίνας στους παρευρισκόμενους θα είναι δωρεάν.

Το κόστος της εκδήλωσης προϋπολογίζεται στα δέκα χιλιάδες ευρώ (10.000€). Το ποσό που καλείται να προσφέρει ο Δήμος ανέρχεται στα 800,00ευρώ (800€) και θα καλύψει το κόστος ενοικίασης καρεκλών και τραπεζιών για τους παρευρισκόμενους στην εκδήλωση. Οι άλλος συνδιοργανωτης Σύλλογος Νέων Καμπής θα αναλάβει τις υπόλοιπες δαπάνες της εκδήλωσης: αμοιβές καλλιτεχνών, ηχοφωτιστική κάλυψη, αγορά ποτών και φαγητών, διαφήμιση έντυπο υλικό, κ.α.

Με το παρόν εισηγούμαστε:

* την έγκριση συνδιοργάνωσης της εν λόγω εκδήλωσης με το Σύλλογο Σύλλογος Νέων Καμπής
* την έγκριση πραγματοποίησης δαπάνης ύψους οκτακόσια ευρώ (800,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση (ενοικίαση καρεκλών και τραπεζιών). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.
* Τη διάθεση δαπάνης ύψους οκτακόσια ευρώ (800,00€) για τη συνδιοργάνωση της εν λόγω εκδήλωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.-Την έγκριση συνδιοργάνωσης με με το Σύλλογο Νέων Καμπής για την πραγματοποίηση της εκδήλωσης με τίτλο 1η γιορτή προβατίνας που θα πραγματοποιηθεί στις 1-9-2017

Β.- Την έγκριση πραγματοποίησης δαπάνης ύψους οκτακόσια ευρώ (800,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση (ενοικίαση καρεκλών και τραπεζιών). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Γ.- Τη διάθεση δαπάνης ύψους οκτακόσια ευρώ (800,00€) για τη συνδιοργάνωση της εν λόγω εκδήλωσης.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 478/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*