

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:477/2017** ΑΔΑ: 697ΝΩΨΑ-ΒΣΡ

**ΘΕΜΑ:** «Συνδριοργάνωση με Πανελλήνιο Σύνδεσμο Στρατιωτικών ειδικής κατάστασης με

θέμα την υγεία που θα πραγματοποιηθεί στις 16-9-2017»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 34ο τακτικό θέμα της ημερήσιας διάταξης « Συνδριοργάνωση με Πανελλήνιο Σύνδεσμο Στρατιωτικών ειδικής κατάστασης με θέμα την υγεία που θα πραγματοποιηθεί στις 16-9-2017 και έγκριση πραγματοποίησης δαπάνης» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο έθεσε υπόψη του Συμβουλίου τα εξής :

Με την υπ’ αριθμ. 64 /23-6-2017 αίτησή του, ο Πανελλήνιος Σύνδεσμος Στρατιωτικών Ειδικής Κατάστασης (ΠΑ.ΣΥ.ΣΕΚ) αιτήθηκε τη συμβολή του Δήμου Αρταίων για την πανελλήνια εκδήλωση με θέμα την υγεία που θα πραγματοποιηθεί στις 16 Σεπτεμβρίου 2017, μέσω μιας συνδιοργάνωσης.

Η συγκεκριμένη εκδήλωση προβάλει την υγεία και την πρόνοια γενικά ατόμων με προβλήματα υγείας .

Ο Δήμος ευαισθητοποιείται και σε αυτό το λεπτό θέμα και δεδομένου και του κοινωνικού χαρακτήρα που θα λάβει η συγκεκριμένη εκδήλωση θα γίνει στο Παραλιμνίου Πάρκο(αγώνες ΑΜΕΑ, μουσική σκηνή κλπ)

Το κόστος της εκδήλωσης προϋπολογίζεται στα 25.000 ευρώ €). Το ποσό που καλείται να προσφέρει ο Δήμος ανέρχεται στα χίλια ευρώ (1000,00€) και θα καλύψει το κόστος διαφημιστικού υλικού(μετάλλια ,έπαθλα κλπ) για τους παρευρισκόμενους στην εκδήλωση. Ο άλλος συνδιοργανωτης (ΠΑ.ΣΥ.ΣΕΚ) θα αναλάβει τις υπόλοιπες δαπάνες της εκδήλωσης(αμοιβή καλλιτεχνών, ηχητική καλυψη, φιλοξενία αθλητών)

Με το παρόν εισηγούμαστε

* την έγκριση συνδιοργάνωσης της εν λόγω Εκδήλωσης με τον ΠΑ.ΣΥ.ΣΕΚ
* την έγκριση πραγματοποίησης δαπάνης ύψους χιλίων ευρώ (1000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.
* Τη διάθεση δαπάνης ύψους χιλίων ευρώ (1000,00€) για τη συνδιοργάνωση της εν λόγω εκδήλωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση και γενομένης ψηφοφορίας κατά την οποία η κα Κιτσαντά και ο κ. Παπαιωάννου καταψήφισαν

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.-Την έγκριση συνδιοργάνωσης με τον Πανελλήνιο Σύνδεσμο Στρατιωτικών ειδικής κατάστασης με θέμα την υγεία που θα πραγματοποιηθεί στις 16-9-2017

Β.- Την έγκριση πραγματοποίησης δαπάνης ύψους χιλίων ευρώ (1000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Γ.- Τη διάθεση δαπάνης ύψους χιλίων ευρώ (1000,00€) για τη συνδιοργάνωση της εν λόγω εκδήλωσης.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 477/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*