

**ΑΠΟΣΠΑΣΜΑ ΠΡΑΚΤΙΚΟΥ 19/2017**

**Αριθ. Απόφασης:450/2017** **ΑΔΑ: 6Ζ6ΛΩΨΑ-ΑΤ8**

**ΘΕΜΑ:** «Συμμετοχή του Δήμου Αρταίων στην Προγραμματική Σύμβαση «Μελέτη αποκατάστασης Βυζαντινού μνημείου Ι.Ν. Παρηγορήτισσας Άρτας» με το Υπουργείο Πολιτισμού και την Περιφέρεια Ηπείρου»

Στην Άρτα σήμερα την εικοστή ογδόη (28η) του μηνός Αυγούστου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31788/24-8-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κων/νος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία | 1. Βλάχος Μιχαήλ 2. Κοσμάς Ηλίας 3. Ντέμσια Αικατερίνη 4. Παπαλέξης Ιωάννης 5. Βασιλάκη-Μητρογεώργου Βικτωρία 6. Βλάρας Γρηγόριος 7. Κατσαντούλα Αναστασία 8. Κιτσαντά Ευαγγελίτσα 9. Παπαιωάννου Κων/νος |

**Απουσίαζαν**, αν και κλήθηκαν νόμιμα οι κ.κ. Μπαλάγκας Γεώργιος, Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος, Ξυλογιάννης Άγγελος και Πετανίτης Δημήτριος

Στη συνεδρίαση παραβρέθηκαν η Πρόεδρος του Συμβουλίου της Δημοτικής Κοινότητας Αρταίων και των Τοπ. Κοινοτήτων Καμπής και Καλογερικού. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εφτά (7) έκτακτων θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 7ο τακτικό θέμα της ημερήσιας διάταξης « Συμμετοχή του Δήμου Αρταίων στην Προγραμματική Σύμβαση «Μελέτη αποκατάστασης Βυζαντινού μνημείου Ι.Ν. Παρηγορήτισσας Άρτας» με το Υπουργείο Πολιτισμού και την Περιφέρεια Ηπείρου» έδωσε το λόγο στον Δήμαρχο Αρταίων κ. Χρήστο Τσιρογιάννη ο οποίος παίρνοντας το λόγο ανέφερε τα εξής:

Ο Δήμος Αρταίων από αρχές του 2015 κατέβαλε συνεχείς προσπάθειες σε συνεργασία με το Υπουργείο Πολιτισμού και την Εφορεία Αρχαιοτήτων Άρτας για εξεύρεση χρηματοδότησης 300.000,00 € για την εκπόνηση της «Μελέτης αποκατάστασης Βυζαντινού μνημείου Ι.Ν. Παρηγορήτισσας Άρτας», με συναντήσεις με κυβερνητικούς και υπηρεσιακούς φορείς και με σειρά εγγράφων, ενώ τονίζεται ότι λήφθηκε για το εν λόγω θέμα η αριθμ. 352/2016 Απόφαση Δημοτικού Συμβουλίου. Παραθέτονται ενδεικτικά σειρά εγγράφων για το θέμα:

Το αριθμ. 11228/12-4-2015 αίτημά μας προς το Υπουργείο Πολιτισμού και Αθλητισμού για χρηματοδότηση των αναστηλωτικών εργασιών του Ι.Ν. Παρηγορήτισσας Άρτας.

Το αριθμ. 124382/75824/1279/9-5-2016 έγγραφο της Εφορείας Αρχαιοτήτων Άρτας προς το Υπουργείο Πολιτισμού σε συνέχεια του (1) σχετικού

Το αριθμ. ΥΠΠΟΑ/ΓΔΑΜΤΕ/ΔΑΒΜΜ/147856/11911/1960/3-6-2016 έγγραφο του Υπουργείου Πολιτισμού προς της Εφορεία Αρχαιοτήτων Άρτας.

Το αριθμ. ΥΠΠΟΑ/ΓΔΑΜΤΕ/ΔΑΒΜΜ/297993/25998/3915/26-9-2016 έγγραφο του Υπουργείου Πολιτισμού προς τη Γενική Διεύθυνση Αναστήλωσης Μουσείων και Τεχνικών Έργων του Υπουργείο το οποίο κοινοποιήθηκε και στην υπηρεσία σας.

Η αριθμ. 352/2016 Απόφαση Δημοτικού Συμβουλίου με θέμα «Αίτημα για χρηματοδότηση ολοκληρωμένης μελέτης αποκατάστασης του μνημείου του Ι.Ν. Παρηγορήτισσας Άρτας από το Υπουργείο Πολιτισμού και δέσμευση χρηματοδότησης για υλοποίηση του έργου από το νέο ΕΣΠΑ 2014-2020».

Το αριθμ. 32537/6-10-2016 αίτημά του Δήμου Αρταίων για χρηματοδότηση των αναστηλωτικών εργασιών του Ι.Ν. Παρηγορήτισσας Άρτας προς κυβερνητικούς και υπηρεσιακούς φορείς

Το αρ. πρωτ. 89734/789/4-10-2016 έγγραφο Περιφερειάρχη Ηπείρου προς το Υπουργείο Πολιτισμού.

Το αριθμ. 41035/14-12-2016 αίτημα του Δήμου Αρταίων για χρηματοδότηση της μελέτης με όλο το ιστορικό προς φορείς συμπεριλαμβανομένου του Περιφερειάρχη Ηπείρου και Αντιπεριφερειάρχη ΠΕ Άρτας.

Το αριθμ. 1115/16-1-2017 έγγραφό μας με αίτημα χρηματοδότησης της μελέτης στο Γενικό Γραμματέα Υποδομών κο Δέδε.

Το αριθμ. ΥΠΠΟΑ/ΓΔΑΜΤΕ/ΔΑΒΜΜ/134426/12960/1100/128/12-4-2017 έγγραφο του Υπουργείου Πολιτισμού προς το Γενικό Γραμματέα Υποδομών του Υπουργείου Υποδομών και Μεταφορών.

Το αριθμ. 14355/24-4-2017 έγγραφό μας προς το Γενικό Γραμματέα Υποδομών.

To αριθμ. 21484/16-6-2017 έγγραφο μας προς τον Περιφερειάρχη Ηπείρου *στο οποίο αναφέραμε ότι* σε συνέχεια των ανωτέρω σχετικών, καθώς και αλλεπάλληλων επαφών και προσπαθειών την εξεύρεση χρηματοδότησης για την εκπόνησης μελέτη Αποκατάστασης του βυζαντινού μνημείου Ι.Ν. Παρηγορήτισσας Άρτας, εξήχθη το συμπέρασμα ότι ο μόνος φορέας που δύναται να χρηματοδοτήσει την εν λόγω μελέτη είναι η Περιφέρεια Ηπείρου από τους πόρους που διαθέτει για σκοπούς πολιτισμικής ανάπτυξης της Περιφέρειας. Μάλιστα αναφέραμε ότι ενημερωθήκαμε πρόσφατα ότι η Περιφέρεια Ηπείρου χρηματοδοτήθηκε για σκοπούς πολιτισμικής ανάπτυξης με το ποσό των 2.500.000,00 € από το ΠΔΕ, με απόφαση του Υπουργού Ανάπτυξης κου Χαρίτση. Αιτηθήκαμε με τον εν λόγω έγγραφο από την Περιφέρεια Ηπείρου λόγω της σημαντικότητας του μνημείου, αλλά και της κακής κατάστασης στην οποία ευρίσκεται σήμερα, να χρηματοδοτήσει την Μελέτη Αποκατάστασης του βυζαντινού μνημείου Ι.Ν. Παρηγορήτισσας Άρτας με το ποσό των 300.000,00 € ώστε στη συνέχεια να συναφθεί σχετική προγραμματική σύμβαση (Σύμβαση Πολιτισμικής Ανάπτυξης) μεταξύ του Υπουργείου Πολιτισμού και Αθλητισμού, της Περιφέρειας Ηπείρου, του Δήμου Αρταίων και της Μητρόπολης Άρτας, για την εκπόνηση της εν λόγω μελέτης. Την μελέτη, αναφέραμε μετά από επικοινωνία με το Υπουργείο Πολιτισμού, δύναται να υλοποιήσει το Υπουργείο Πολιτισμού.

Την με αριθμ. 57574/2511/21-6-2017 «Απόφαση έγκρισης διάθεσης πίστωσης και ορισμός αποφαινόμενων οργάνων του Περιφερειάρχη Ηπείρου» εγκρίθηκε η πίστωση ποσού 300.000,00 € για την υλοποίηση της Μελέτης Αποκατάστασης του βυζαντινού μνημείου Ι.Ν. Παρηγορήτισσας Άρτας και ως Προϊσταμένη αρχή η Διεύθυνση Τεχνικών έργων Περιφέρειας Ηπείρου.

Από ενημέρωση που είχαμε από την Περιφέρεια Ηπείρου, η συμμετοχή μας στην προγραμματική σύμβαση (Σύμβαση Πολιτισμικής Ανάπτυξης) που θα υλοποιηθεί μεταξύ της Περιφέρειας Ηπείρου, που θα αναλάβει να δημοπρατήσει τη μελέτη και του Υπουργείου Πολιτισμού ως καθ’ ύλη αρμόδιο για το μνημείο, απαιτεί αίτημα με απόφαση Δημοτικού Συμβουλίου που να ορίζεται ο σκοπός συμμετοχής μας και ο ρόλος μας στη σύμβαση. Εισηγούμαστε στο Δημοτικό Συμβούλιο τη λήψη απόφασης σχετικά :

Με τη συμμετοχή του Δήμου Αρταίων στην εν λόγω Σύμβαση Πολιτισμικής Ανάπτυξης για την υλοποίηση της «Μελέτης Αποκατάστασης του βυζαντινού μνημείου Ι.Ν. Παρηγορήτισσας Άρτας» καθώς αποτελεί εξαιρετικής σημασίας θέμα για την περιοχή μας, για το οποίο ο Δήμος Αρταίων κατέβαλε μέχρι σήμερα πολλές προσπάθειες για την υλοποίησή της και επιθυμεί να συνεχίσει να συμβάλει σε αυτή την κατεύθυνση μέχρι την ολοκλήρωσή της και τη λήψη των απαραίτητων αδειοδοτήσεων.

Τον ορισμό ενός εκπροσώπου από το Δήμο Αρταίων στην Επιτροπή Παρακολούθησης της Σύμβασης, ώστε να συμμετέχει ενεργά στην αμεσότερη υλοποίηση και στην αδειοδότηση της μελέτης και στην ενημέρωση σχετικά με το θέμα.

Τη συμβολή του Δήμου σε όποιο θέμα κρίνει απαραίτητο η Περιφέρεια Ηπείρου ή το Υπουργείο Πολιτισμού σχετικά με την Προγραμματική Σύμβαση και στη συνέχεια στην εξεύρεση χρηματοδότησης υλοποίησης του έργου που θα προκύψει από τη μελέτη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη συμμετοχή του Δήμου Αρταίων στην Σύμβαση Πολιτισμικής Ανάπτυξης για την υλοποίηση της «Μελέτης Αποκατάστασης του βυζαντινού μνημείου Ι.Ν. Παρηγορήτισσας Άρτας» καθώς αποτελεί εξαιρετικής σημασίας θέμα για την περιοχή μας, για το οποίο ο Δήμος Αρταίων κατέβαλε μέχρι σήμερα πολλές προσπάθειες για την υλοποίησή της και επιθυμεί να συνεχίσει να συμβάλει σε αυτή την κατεύθυνση μέχρι την ολοκλήρωσή της και τη λήψη των απαραίτητων αδειοδοτήσεων.

Β.- Ορίζει εκπρόσωπο από το Δήμο Αρταίων στην Επιτροπή Παρακολούθησης της Σύμβασης, ώστε να συμμετέχει ενεργά στην αμεσότερη υλοποίηση και στην αδειοδότηση της μελέτης και στην ενημέρωση σχετικά με το θέμα τον Δήμαρχο Αρταίων κ. Χρήστο Τσιρογιάννη.

Γ.- Τη συμβολή του Δήμου σε όποιο θέμα κρίνει απαραίτητο η Περιφέρεια Ηπείρου ή το Υπουργείο Πολιτισμού σχετικά με την Προγραμματική Σύμβαση και στη συνέχεια στην εξεύρεση χρηματοδότησης υλοποίησης του έργου που θα προκύψει από τη μελέτη.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 450/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*